LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2012 M. VASARIO 1 D. ĮSAKYMO NR. 3D-67 „DĖL VALSTYBINĖS PAŠARŲ PRIEŽIŪROS TAISYKLIŲ PATVIRTINIMO“ PAKEITIMO

2024 m. kovo 15 d. Nr. 3D-216

Vilnius

1.	P a k e i č i u Valstybinės pašarų priežiūros taisykles, patvirtintas Lietuvos Respublikos žemės ūkio ministro 2012 m. vasario 1 d. įsakymu Nr. 3D-67 „Dėl Valstybinės pašarų priežiūros taisyklių patvirtinimo“:

1.1.	Pakeičiu 1 punktą ir jį išdėstau taip:

„1. Valstybinės pašarų priežiūros taisyklės (toliau – Taisyklės) reglamentuoja įvežamų į Europos Sąjungą (toliau – ES) per Valstybinės maisto ir veterinarijos tarnybos (toliau – Tarnyba) Pasienio kontrolės departamento apygardų pasienio kontrolės skyrių pasienio veterinarijos postus (toliau – PVP) pašarų kontrolę, importuojamų į kitas ES valstybes nares negyvūninių pašarų siuntų perkrovimo ar sandėliavimo Lietuvos Respublikoje tvarką, pašarų ūkio subjektų priežiūrą, Tarnybos veiksmus, nustačius pašarų tvarkymą reglamentuojančių teisės aktų reikalavimų pažeidimų.“

1.2.	Pakeičiu 7.2 papunktį ir jį išdėstau taip:

„7.2. įvežamas (atsiunčiamas) į Lietuvos Respubliką nekomerciniais tikslais (pašarų ūkio subjektų reklamos tikslais kaip nedidelės vertės pavyzdžiai rinkos tyrimui, kurie nebus skirti gyvūnams šerti; pašarų ūkio subjektų kaip ėminiai tyrimui, analizei ar bandymams atlikti; kaip demonstravimo priemonės, kurios bus naudojamos mugėse ar panašiuose renginiuose ir nebus skirtos gyvūnams šerti; kaip ėminiai moksliniams tyrimams, siekiant mokslo ir technologijų pažangos, vykdant mokymo ar mokslinių tyrimų veiklą; kaip priemonė ligų diagnostiniams tyrimams) ir kuris gali būti atleidžiamas nuo muito pagal 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą. Įvežant į Lietuvos Respubliką negyvūninį pašarą šiame papunktyje numatytais atvejais būtina iš anksto gauti rašytinį leidimą iš to Tarnybos Paslaugų departamento apygardos paslaugų skyriaus (toliau – Paslaugų teritorinis padalinys), kurio kontroliuojamojoje teritorijoje negyvūninio pašaro gavėjas yra registruotas arba bus naudojamas negyvūninis pašaras. Tarnybos Paslaugų teritorinis padalinys ne vėliau kaip per 5 darbo dienas nuo ūkio subjekto prašymo, kuriame turi būti nurodyta informacija apie negyvūninį pašarą (gavėjas, siuntėjas, negyvūninio pašaro pavadinimas, kiekis, kilmės šalis, partijos numeris ar tinkamumo vartoti terminas, panaudojimo tikslas, lydimojo dokumento data ir numeris), ir negyvūninio pašaro lydimojo dokumento, kuriame turi būti informacija apie negyvūninį pašarą (gavėjas, siuntėjas, negyvūninio pašaro pavadinimas, kiekis, kilmės šalis, partijos numeris ar tinkamumo vartoti terminas), ar jo kopijos gavimo dienos išduoda leidimą, jeigu nustato, kad negyvūninis pašaras įvežamas pagal šį papunktį;“.

1.3.	Pakeičiu 7.3 papunktį ir jį išdėstau taip:

„7.3. buvo išsiųstas nekomerciniais tikslais pašarų ūkio subjekto iš Lietuvos Respublikos į trečiąsias šalis Taisyklių 7.2 papunktyje nustatytais tikslais ir kurį atsisakė priimti trečioji šalis. Įvežant negyvūninį pašarą pagal šį papunktį būtina iš anksto gauti rašytinį leidimą iš to Tarnybos Paslaugų teritorinio padalinio, kurio kontroliuojamojoje teritorijoje pašarų ūkio subjektas vykdo veiklą. Tarnybos Paslaugų teritorinis padalinys ne vėliau kaip per 5 darbo dienas nuo pašarų ūkio subjekto prašymo, kuriame turi būti nurodyta informacija apie grąžinamą negyvūninį pašarą (gavėjas, negyvūninio pašaro pavadinimas, kiekis, kilmės šalis, partijos numeris ar tinkamumo vartoti terminas, negyvūninio pašaro grąžinimo priežastis, trečioji šalis, iš kurios grąžinamas negyvūninis pašaras) ir patvirtinimas, kad grąžinamas negyvūninis pašaras nebus tiekiamas rinkai, ir negyvūninio pašaro lydimojo dokumento, kuriame turi būti nurodytas negyvūninio pašaro gavėjas, siuntėjas, negyvūninio pašaro pavadinimas, kiekis, kilmės šalis, partijos numeris ar tinkamumo vartoti terminas, ar jo kopijos gavimo dienos išduoda leidimą, jeigu nustato, kad yra įvykdyti šio papunkčio reikalavimai.“

1.4.	Pakeičiu 12 punktą ir jį išdėstau taip:

„12. Už įvežamus į ES negyvūninius pašarus atsakingas veiklos vykdytojas iš anksto, ne vėliau kaip prieš 24 val. (arba prieš 4 val. dėl logistinių apribojimų) iki atvykimo į PVP, turi informuoti PVP apie įvežamą į ES negyvūninio pašaro siuntą, elektroniniu paštu ar kitomis elektroninio ryšio priemonėmis pateikdamas užpildytą Išankstinės informacijos apie į Europos Sąjungą įvežamą negyvūninio pašaro siuntą formą (1 priedas). Šis punktas netaikomas tranzitu vežamiems negyvūniniams pašarams, išskyrus tranzitu vežamus negyvūninius pašarus, kuriuos ketinama perkrauti Lietuvos Respublikoje.“

1.5.	Papildau 16.4 papunkčiu:

„16.4. negyvūninių pašarinių žaliavų siuntų, įvežamų iš šalių, nurodytų Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo.“

1.6. Pakeičiu 18 punktą ir jį išdėstau taip:

„18. Nesant galimybės atlikti importuojamo į Lietuvos Respubliką negyvūninio pašaro siuntos fizinio ir tapatumo tikrinimo PVP, PVP pareigūnas nukreipia importuojamo į Lietuvos Respubliką negyvūninio pašaro siuntas, kurioms, vadovaujantis Taisyklių 16 punktu, turi būti atliktas tapatumo ir fizinis tikrinimas, tolesnei kontrolei į paskirties vietos Tarnybos Priežiūros departamento apygardos priežiūros skyrius (toliau – teritorinis padalinys). Tokiu atveju tikrinimui pateiktą atitikties dokumentą PVP pareigūnas pažymi spaudu „Privaloma papildoma kontrolė“, šalia įrašo „Tyrimams“, patvirtina asmeniniu spaudu, PVP antspaudu, pasirašo bei atiduoda atsakingam veiklos vykdytojui, kad šis dokumentas lydėtų importuojamo į Lietuvos Respubliką negyvūninio pašaro siuntą iki paskirties vietos. PVP padaro šiame punkte nurodyta tvarka atžymėto atitikties dokumento kopiją, kuri lieka PVP.“

1.7.	Pakeičiu 28 punktą ir jį išdėstau taip:

„28. Jeigu ėminiai imami vadovaujantis Taisyklių 16.2–16.4 papunkčiais, į Lietuvos Respubliką importuojamą negyvūninio pašaro siuntą leidžiama realizuoti (parduoti, perduoti, eksportuoti ar kitaip perleisti, naudoti gyvūnams šerti ar pašarams gaminti, įskaitant gamybos procesą, apimantį tik pakavimą) iš Instituto gavus laboratorinių tyrimų rezultatus, patvirtinančius, kad negyvūninis pašaras atitinka teisės aktų reikalavimus (kai atitikties dokumentas pažymimas spaudu „Realizuoti leidžiama, skirta pašarams“). Imant ėminius nurodytam negyvūniniam pašarui šitame punkte, ėminiai turi būti imami iš visų traukinio vagonų ir (ar) kitų transporto priemonių iškrovimo metu muitinės sandėliuose, laikinojo saugojimo sandėliuose ar sandėlių laisvosiose zonose, turinčiuose teisę saugoti negyvūninius pašarus (toliau – sandėliai). Jeigu ėminiai imami vadovaujantis 16.4 papunkčiu, tirtini rodikliai imami dėl kilmės nustatymo ir vadovaujantis Tarnybos direktoriaus įsakymu patvirtintu Pašarų stebėsenos planu, t. y. ėminiai imami dėl visų tirtinų rodiklių iš nurodytų prie atitinkamos pašaro rūšies rodiklių grupės.“

1.8.	Pakeičiu 34 punktą ir jį išdėstau taip:

„34. Tranzitu vežamos negyvūninio pašaro siuntos turi būti išvežtos iš ES teritorijos ne vėliau kaip per 15 kalendorinių dienų nuo jų įvežimo į ES teritoriją, išskyrus atvejus, kai jos yra sandėliuojamos ar perkraunamos Lietuvos Respublikoje esančiuose sandėliuose, Taisyklių IV skyriuje nustatyta tvarka. Tokiu atveju jos turi būti pristatytos į sandėlį Lietuvos Respublikoje (arba išvežtos iš ES teritorijos po laikino sandėliavimo / perkrovimo Lietuvos Respublikoje) ne vėliau kaip per 15 kalendorinių dienų nuo įvežimo į ES (arba išvežimo iš sandėlio Lietuvos Respublikoje).“

1.9.	Pakeičiu 38.2 papunktį ir jį išdėstau taip:

„38.2. informaciją apie išvežamas iš Lietuvos Respublikos negyvūninio pašaro siuntas registruoja kompiuterinėje duomenų bazėje ir elektroniniu paštu ar kitomis ryšio priemonėmis informuoja įvežimo PVP ir Tarnybos teritorinį padalinį, kurio kontroliuojamojoje teritorijoje buvo sandėliuojama tranzitu vežama negyvūninių pašarų siunta.“

1.10.	Pakeičiu 41 punktą ir jį išdėstau taip:

„41. Tranzitu vežamų negyvūninių pašarų siuntų sandėliavimo ar perkrovimo Lietuvos Respublikoje atveju atitinkamus veiksmus, informuodami įvežimo PVP pagal Taisyklių 38 punktą apie siuntos atvykimą į sandėliavimo / perkrovimo vietą ir teritorinę muitinę pagal Taisyklių 39 punktą apie siuntą, kuri po sandėliavimo / perkrovimo Lietuvoje nebuvo išvežta per 15 kalendorinių dienų, atlieka Tarnybos teritoriniai padaliniai, kurių kontroliuojamojoje teritorijoje sandėliuojama tranzitu vežama negyvūninių pašarų siunta.“

1.11. Pakeičiu 47 punktą ir jį išdėstau taip:

„47. Importuojama į kitas ES valstybes nares ar vežama tranzitu negyvūninio pašaro siunta gali būti perkraunama ar laikinai sandėliuojama Taisyklių 28 punkte nurodytuose sandėliuose, jeigu siuntos lydimuosiuose dokumentuose yra nurodyta, kad importuojama į kitas ES valstybes nares ar vežama tranzitu negyvūninio pašaro siunta bus perkraunama ar sandėliuojama Lietuvos Respublikoje.“

1.12. Pakeičiu 48 punktą ir jį išdėstau taip:

„48. Taisyklių 47 punkte nustatytu atveju įvežimo PVP, per kurį importuojama į kitas ES valstybes nares ar įvežama tranzitu vežama negyvūninio pašaro siunta, pareigūnas užpildo įvertinimo aktą, kurio D skiltyje papildomai nurodo importuojamos į kitas ES valstybes nares ar vežamos tranzitu negyvūninio pašaro siuntos perkrovimo / sandėliavimo vietą, ir įvertinimo aktą persiunčia elektroniniu paštu Tarnybos teritoriniam padaliniui, kurio kontroliuojamoje teritorijoje numatoma perkrauti / sandėliuoti importuojamą į kitas ES valstybes nares ar vežamą tranzitu negyvūninio pašaro siuntą ir kuris kontroliuoja tokį sandėlį.“

1.13.	Pakeičiu 50 punktą ir jį išdėstau taip:

„50. Už importuojamą į kitas ES valstybes nares ar vežamą tranzitu negyvūninio pašaro siuntą atsakingas veiklos vykdytojas, importuojamai į kitas ES valstybes nares ar vežamai tranzitu negyvūninio pašaro siuntai atvykus į perkrovimo / sandėliavimo vietą, informuoja Tarnybos teritorinį padalinį, kuris, patikrinęs siuntos lydimuosius dokumentus, leidžia perkrauti / sandėliuoti siuntą, įvertinimo akte (D skiltyje) įrašydamas lydimųjų dokumentų patikrinimo datą ir šį įrašą patvirtindamas asmeniniu spaudu ir parašu ir Tarnybos teritorinio padalinio antspaudu. Jeigu importuojama į kitas ES valstybes nares ar vežama tranzitu negyvūninio pašaro siunta buvo įvežta ne per Lietuvos Respublikos PVP ir jos nelydi įvertinimo aktas, šiame punkte nurodytas įrašas daromas kitame siuntos lydimajame dokumente.“

1.14.	Pakeičiu 51 punktą ir jį išdėstau taip:

„51. Perkrovus ar išvežant po sandėliavimo importuojamą (-as) į kitas ES valstybes nares ar vežamą (-as) tranzitu negyvūninio pašaro siuntą (-as) ar jos (jų) dalį (-is), veiklos vykdytojas apie tai informuoja Tarnybos teritorinį padalinį, kuris, patikrinęs siuntos lydimuosius dokumentus, įvertinimo akto D skiltyje nurodo išvežimo iš sandėlio datą, išvežimo kiekį. Veiklos vykdytojui paprašius, išduodamas naujas įvertinimo aktas. Jei siunta išvežama dalimis, atitikties dokumento originalas ar kopija, kuri buvo pateikta įvežimo metu, atiduodama su pirmu išvežimu, kitos siuntos dalys išvežamos su padarytomis atitikties dokumento kopijomis, papildant išvežimo kiekiais ir išvežimo iš sandėlio datomis.“

1.15.	Pakeičiu 671 punktą ir jį išdėstau taip:

„671. Lietuvos Respublikoje importuojamo negyvūninio pašaro siuntų, išskyrus nurodytas Taisyklių 10 punkte, išleidimo į laisvą apyvartą muitinės procedūra įforminama tik gavėjams, kurie yra Lietuvos Respublikos patvirtinti ir (arba) registruoti pašarų ūkio subjektai, po PVP ir (ar) Tarnybos teritorinio padalinio pareigūnų tikrinimo, esant atitikties dokumente bent vienam iš spaudų „Privaloma papildoma kontrolė“, išskyrus Taisyklių 16.2–16.4 papunkčiuose nustatytus atvejus, „Realizuoti leidžiama, skirta pašarams“.

1.16.	Pakeičiu 1 priedą ir jį išdėstau nauja redakcija (pridedama).

2.Nustatau, kad šis įsakymas įsigalioja 2024 m. kovo 18 d.

Žemės ūkio ministras	Kęstutis Navickas

Valstybinės pašarų priežiūros taisyklių

1 priedas

(Išankstinės informacijos apie įvežamą į Europos Sąjungą negyvūninio pašaro siuntą forma) / (Pre-entry information form of a consignment of feed of non-animal origin entering the European Union)

__________________________________________

(už negyvūninio pašaro siuntą atsakingo veiklos vykdytojo duomenys) / (Name of the operator responsible for the consignment of feed of non-animal origin)

Valstybinės maisto ir veterinarijos tarnybos / of the State Food and Veterinary Service

_________________________________________________________________________

(Priežiūros departamento apygardos priežiūros skyriaus ar Pasienio kontrolės departamento apygardos pasienio kontrolės skyriaus pavadinimas / Name of the Region Supervision Division of the Supervision Department or the Region Border Control Division of the Border Control Department)

INFORMACIJA

APIE ĮVEŽAMĄ Į EUROPOS SĄJUNGĄ NEGYVŪNINIO PAŠARO SIUNTĄ / INFORMATION

ON A CONSIGNMENT OF FEED OF NON-ANIMAL ORIGIN ENTERING THE EUROPEAN UNION

_______________

(data) / (Date)

Numatomas įvežimas / Intended entry

(data) / (Date)

Duomenys apie siuntą / Details of the consignment:

1.	Šalis siuntėja / Consigning country
2.	Pašaro kilmės šalis / Country of origin of the feed
3.	Gamintojas (pavadinimas ir adresas) / Producer (name and address)
4.	Siuntėjas (pavadinimas ir adresas) / Consignor (name and address)
5.	Gavėjas (pavadinimas ir adresas, įmonės kodas, pašarų ūkio subjekto registravimo / patvirtinimo numeris) / Consignee (name and address, company code, approval / registration No of feed business operator)
6.	Paskirties (iškrovimo) vieta (pavadinimas ir adresas, pašarų ūkio subjekto registravimo / patvirtinimo numeris) / Place of destination (unloading) (name and address, approval / registration No of feed business operator)
7.	Transporto priemonė, Nr. / Transport No
8.	Pašaro rūšis* ir prekės pavadinimas**, KN kodas / Type of feed* and commercial name**, CN code
9.	Importuojant pašarų priedus, premiksus ir kombinuotuosius pašarus, nurodyti Europos Sąjungoje (toliau – ES) veikiantį atstovą (pavadinimas ir ES valstybė narė, suteikusi atstovavimą), užtikrinantį, kad trečiosios šalies įmonė atitinka pašarų higienos reikalavimus, lygiaverčius taikomiems ES / In the case of feed additives, premixtures and compound feed, indicate the representative in the European Union (hereinafter referred to as ‘EU’) (name and EU Member State that has granted the representation) ensuring that the establishment in the third country complies with feed hygiene requirements equivalent to those applicable in the EU
10.	Genetiškai modifikuotas pašaras / Genetically modified feed
11.	Grynasis svoris (kg) / Net weight (kg)
12.	Pakuočių skaičius, vnt. / Number of packages in units
13.	Įvežimo muitinės deklaracijos numeris / Entry customs declaration number
14.	Veterinarijos sertifikatas / atitikties deklaracija / kokybės pažymėjimas / kokybę ir saugą patvirtinantis dokumentas / kitas veterinarinis dokumentas / kiti dokumentai / Health certificate/ Declaration of compliance/ Quality certificate/ Document certifying quality and safety/ Other veterinary document/ Other documents
14.1.	Pavadinimas, data, Nr. / Name, date, No
14.2.	Atitikties dokumentas (nurodyti – originalas ar kopija) / Document of compliance (indicate: original/ copy)

* nurodoma pašaro rūšis: pašarinės žaliavos, pašaro priedas, kombinuotasis pašaras, premiksas. / indicate the type of feed: feed materials, feed additives, compound feed, premixture.

**jei įvežamos pašarinės žaliavos komercinis pavadinimas skiriasi nuo pavadinimo, nurodyto 2013 m. sausio 16 d. Komisijos reglamento (ES) Nr. 68/2013 dėl pašarinių žaliavų katalogo priedo C dalyje, ar įvežamo pašarų priedo komercinis pavadinimas neatitinka pavadinimo, nurodyto pašarų priedų registre (https://ec.europa.eu/food/safety/animal-feed/feed-additives/eu-register_en), nurodomas komercinis pavadinimas ir pašarinių žaliavų katalogo ar pašarų priedų registre esantis pašarinės žaliavos ar pašaro priedo atitikmuo (pavadinimas ir identifikacinis numeris). / if the commercial name of the imported feed material differs from that given in Part C of the Annex to Commission Regulation (EU) No 68/2013 on the Catalogue of feed materials or if the commercial name of the imported feed additive does not correspond to a name provided in the Register of Feed Additives (https://ec.europa.eu/food/safety/animal-feed/feed-additives/eu-register_en), the commercial name and the equivalent (name and identification number) of the feed material or feed additives indicated in the Register of Feed Materials or in the Register of Feed Additives shall be provided.

Aš, už pirmiau nurodytą negyvūninio pašaro siuntą atsakingas veiklos vykdytojas, patvirtinu, kad šiame dokumente pateikti duomenys yra teisingi, ir sutinku laikytis Valstybinės pašarų priežiūros taisyklėse nurodytų reikalavimų. Siunta (-os) atitinka pašarus reglamentuojančių Europos Sąjungos ir (ar) Lietuvos Respublikos teisės aktų reikalavimus. / I, the operator responsible for the consignment of feed of non-animal origin referred to above, certify that the information given in this document is correct and agree to comply with the requirements laid down in the State feed supervision rules. The consignment(s) comply with the legislative requirements of the European Union and/or the Republic of Lithuania on feed.

________________	_____________________ _____________________________

(pareigos) / (Function) (parašas) / (Signature) (vardas, pavardė) / (First Name, Last Name)